
DĖL RINKOS KONSULTACIJOS
Vilniaus miesto savivaldybės administracija (toliau – perkančioji organizacija) siekdama tinkamai pasiruošti numatomam pirkimui „Vilniaus miesto kapinių priežiūros paslaugos“ (toliau – numatomas pirkimas) ir vadovaudamasi Lietuvos Respublikos viešųjų pirkimų įstatymo 27 straipsnio nuostatomis, organizuoja konsultaciją su rinkos dalyviais.
	Konsultacijos objektas:
	Vilniaus miesto kapinių priežiūros paslaugų, atitinkančių perkančios organizacijos poreikius, numatomas įsigijimas.
Perkančiosios organizacijos parengtas techninės specifikacijos, sutarties ir pirkimo dokumentų projektai skelbiami kartu su šiuo kvietimu teikti rinkos konsultaciją.

	Konsultacijos tikslas:
	Perkančioji organizacija informuoja tiekėjus apie numatomą pirkimą ir prašo tiekėjų, kurie yra suinteresuoti dalyvauti pirkime, pateikti savo įžvalgas, siūlymus, pastabas ir rekomendacijas (toliau – siūlymai) dėl techninės specifikacijos, sutarties ir pirkimo dokumentų projektų.

	Konsultacijos su rinka laikas bei

pastabų ir pasiūlymų pateikimo terminas:
	Siekiant konstruktyvios konsultacijos, rinkos dalyvių prašome ne vėliau kaip iki 2025 m. gruodžio 17 d. 13.00 val. iš anksto pateikti siūlymus Centrinės viešųjų pirkimų informacinės sistemos (toliau – CVP IS) priemonėmis, kurias perkančioji organizacija įvertins iki susitikimo su rinkos dalyviais (toliau – susitikimas). Teikiant siūlymus būtina aiškiai nurodyti, kuri informacija yra konfidenciali.
Perkančioji organizacija susitikimą su rinkos dalyviais planuoja 2025 m. gruodžio 19 d. 13.00 val. Susitikimas bus vykdomas nuotoliniu būdu per TEAMS programą. Rinkos dalyviai, norintys dalyvauti susitikime, turi užsiregistruoti el. pašto adresu vps@vilnius.lt. Užsiregistravusiems rinkos dalyviams iki susitikimo pradžios bus išsiųstos nuorodos su prisijungimo informacija. 

	Suinteresuotų asmenų informavimas:
	Rinkos konsultacijos metu bus daromas vaizdo įrašas, kuris ne vėliau kaip iki pirkimo pradžios bus paviešintas CVP IS kartu su kitais rinkos konsultacijos dokumentais (jeigu tokių bus).
Perkančioji organizacija neįsipareigoja atsižvelgti į rinkos dalyvių pateiktus pastebėjimus.

	Kontaktiniai asmenys: 
	Asmuo, atsakingas už procedūrų CVP IS vykdymą – perkančiosios organizacijos Viešųjų pirkimų skyriaus Dokumentų rengimo poskyrio vyr. specialistė Santa Zubernytė, el. p. santa.zubernyte@vilnius.lt. 

